Stesen LRT Cahaya

Stesen LRT Cahaya ialah stesen LRT yang terletak di Ampang, Selangor, Malaysia di mana perkhidmatan Laluan Ampang berkhidmat di stesen ini. Stesen ini dinamakan sempena lokasi stesen yang terletak di Taman Cahaya. Stesen ini dibuka kepada awam pada 16 Disember 1996. Jajaran LRT ini antara Chan Sow Lin dengan Ampang menggunakan jajaran KTM lama antara Ampang Junction dengan Ampang. Jajaran KTM ini sepanjang 3.8 batu (6.1 km) pada asalnya dibuka pada 1 Mei 1914. Ciri-ciri stesen Lokasi Stesen ini terletak di sepanjang Jalan Pandan Cahaya 1/1. Di sebelah selatan stesen adalah Pandan Cahaya dan di sebelah utara stesen adalah Taman Cahaya. Juga terletak berhampiran adalah Taman Nirvana, Taman Dagang, Taman Cahaya Indah, Kampung Baru Ampang, Pandan Indah, Taman Cempaka, Flat Taman Nirvana, Pangsapuri Sri Cahaya dan Flat Taman Cahaya Indah. Pelan stesen Stesen ini adalah stesen atas tanah dimana aras platform terletak di atas tanah. Stesen ini mempunyai dua platform sisi untuk perkhidmatan Laluan Ampang. Terdapat kemudahan bagi Orang Kurang Upaya (OKU) seperti tanjakan, blok sentuh di lantai dan lif. Perkhidmatan bas Bas Smart Selangor laluan AJ2A berkhidmat di stesen ini. Rujukan